Diari Oficial de la Generalitat Valenciana


Sumari del DOGV 6526, del 23-05-2011 (2011/5130)

Notificació de la interlocutòria dictada en el judici verbal número 1278/2009.
------------------------------------------------------------------------------

### Dades del document

Número de DOGV
:   6526

Data del DOGV
:   23-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5130


Organisme emissor
:   Jutjat de Primera Instància Número 6 d'Elx

Tipus de document
:   Anunci

Notificació de la interlocutòria dictada en el judici verbal número 1278/2009. [2011/5130]  
Judici verbal 001278/2009  
Part demandant: María Teresa Esquembre Bas.  
Part demandada: Alejandro Ferrer Esquembre i Elohim Peñalver Boronat.  
Sobre: altres contenciosos (processos de família).  
En el judici a què es fa referència s'ha dictat la resolució que té el text que, literalment, és com segueix:  
«Interlocutòria  
Magistrada jutgessa: Sandra Peinado Martínez.  
Elx, 18 d'abril de 2011  
Antecedents de fet  
Primer. En aquest procediment s'ha dictat la sentència el 4 d'abril de 2011, que ha sigut notificada a les parts litigants.  
Segon. En l'esmentada resolució al fonament de dret segon apareix: «...Sobre la base dels fets exposats, com també la circumstància que la progenitora no custodia perquè es troba privada de règim de visites, es considera adequat establir un règim de visites de caps de setmana alterns, des de les 12.00 hores del dissabte fins les 12.00 hores del diumenge, de manera que la menor tinga temps suficient per a compartir amb la seua àvia [...]»  
Tanmateix i malgrat al que diu l'esmentat fonament de dret, en la dispositiva s'estableix: Sense perjudici dels acords que hi puguen aconseguir el progenitor custodi i l'àvia paterna, en benefici del desenvolupament d'un règim de visites ampli i flexible, el règim de visites mínim establit a favor del progenitor custodi, Alejandro Ferrer Esquembre, consistirà, amb lliurament i recollida al domicili patern, en caps de setmana alterns, des de les 12.00 hores del dissabte fins a les 12.00 hores del diumenge.  
Tercer. Per la part demandant, s'ha sol·licitat l'aclariment de la sentència per entendre que s'ha produït una errada en el nom i la condició de la persona a favor de la qual s'estableix el règim de visites.  
  
Fonaments de dret  
Primer. L'article 214.1 de la Llei d'Enjudiciament Civil, estableix que els tribunals no podran variar les resolucions que pronuncien després de firmades, però sí que podran aclarir algun concepte obscur i rectificar qualsevol error material que tinguen . Els aclariments podran, segons estableix l'apartat 2 del mateix precepte, d'ofici, pel tribunal o secretari judicial, segons corresponga, dins dels dos dies següents als de la publicació de la resolució, o a petició de part o del Ministeri Fiscal formulada dins del mateix termini, sent en aquest caso resolt per qui haguera dictat la resolució que es tracte dins dels tres dies següents als de la presentació de l'escrit en el qual se sol·licita l'aclariment.  
  
Segon. En el aquest cas la petició ha sigut formulada dins del termini i s'estima procedent accedir-hi.  
Part dispositiva  
Considerar la petició formulada per la part demandant d'aclarir la sentència el 4 d'abril de 2011, dictada en aquest procediment, en el sentit que s'indica i on diu en la dispositiva:  
Primer. Sense perjudici dels acords que hi puguen aconseguir el progenitor custodi i l'àvia paterna, en benefici del desenvolupament d'un règim de visites ampli i flexible, el règim de visites mínim establit a favor del progenitor custodi, Alejandro Ferrer Esquembre, consistirà, amb lliurament i recollida al domicili patern, en caps de setmana alterns, des de les 12.00 hores del dissabte fins a les 12.00 hores del diumenge.  
Ha de dir:  
Primer. Sense perjudici dels acords que pogueren aconseguir el progenitor custodi i l'àvia paterna, per un desenvolupament d'un règim de visites ampli i flexible, el règim de visites mínim establert a favor de l'àvia paterna de la menor, María Teresa Esquembre Bas, consistirà, amb el lliurament i recollida en el domicili patern, durant caps de setmana alterns, des de les 12.00 hores del dissabte fins les 12.00 hores del diumenge.  
Expediu un certificat d'aquesta resolució, que quedarà unida a aquestes actuacions, i porteu-ne l'original al llibre de resolucions definitives.  
Aquesta resolució forma part de la sentència número 282/2011 de 4 de abril de 2011.  
Mode d'impugnació: contra aquesta resolució no es pot interposar cap recurs, sense perjudici dels recursos que pertoquen, si s'escau, contra la resolució a què referència la sol·licitud d'aclariment.  
Ho disposa i ordena sa senyoria. en done fe».  
Atés que es desconeix el domicili o la residència actuals de la part demandada, Elohim Peñalver Boronat, de conformitat amb el que disposa en els articles 156.4 i 164 de la Llei 1/2000, d'Enjudiciament Civil, ha acordat la publicació d'aquest edicte al tauler d'anuncis del Jutjat.  
  
Elx, 18 d'abril de 2011.- La secretària judicial: Loreto Medina Aranda.